परफॉर्मेंस से कुछ मिनट पहले हो गई थीं गायब, इवेंट स्टाफ को मिली डेडबॉडी
Korean Soprano Singer Lee Sang Eun Death News Update; कोरिया की सोपरानो सिंगर ली सांग यून की एक इवेंट में परफॉर्म करने से पहले ही मौत हो गई। वो अपनी परफॉर्मेंस से कुछ देर पहले ही वुमंस बाथरूम में मृत पाई गईं।
कोरिया की सोपरानो सिंगर ली सांग यून की एक इवेंट में परफॉर्म करने से पहले ही मौत हो गई। वो अपनी परफॉर्मेंस से कुछ देर पहले ही वुमंस बाथरूम में मृत पाई गईं।
कोरियाबू के अनुसार, इवेंट स्टाफ के एक मेंबर को सांग यून की डेड बॉडी मिली जिसके बाद उसने पुलिस को इन्फॉर्म किया। पुलिस अब इस केस की इन्वेस्टिगेशन कर रही है।
बैकस्टेज से गायब हो गई थीं ली सांग
ली सांग 6 जुलाई को एक इवेंट में परफॉर्म करने वाली थी। वो बैक स्टेज थीं और बाहर ऑडियंस स्टेज पर उनका इंतजार कर रही थी। परफॉर्मेंस से कुछ मिनट पहले वो अचानक गायब हो गईं।
जब कुछ देर तक वो स्टेज पर नहीं आईं तो इवेंट स्टाफ के एक मेंबर ने उनको खोजना शुरू किया। मेंबर को बाथरूम में उनकी डेड बॉडी मिली और उसने पुलिस को इन्फॉर्म किया।
लोकल मीडिया न्यूज1 से बात करते हुए स्टाफ मेंबर ने बताया, ‘ली सांग के स्टेज पर आने का वक्त हो गया था पर वो बैकस्टेज मौजूद नहीं थीं। जब मैंने उन्हें ढूंढना शुरू किया तो वो बाथरूम के फ्लोर पर पड़ी हुई मिलीं। ’
बॉडी पर नहीं वॉयलेंस का कोई निशान
योनहाप न्यूज की एक रिपोर्ट के मुताबिक पुलिस इस घटना की जांच कर रही है। शुरुआती जांच में सांग यून की बॉडी पर वाॅयलेंस के कोई निशान नहीं पाए गए।
सोपरानो सिंगिंग के लिए मशहूर 46 वर्षीय ली सांग यून ने साउथ कोरिया स्थित सियोल नेशनल यूनिवर्सिटी से ग्रेजुएशन किया था। उन्होंने न्यूयॉर्क स्थित मैन्स कॉलेज ऑफ म्यूजिक से म्यूजिक में मास्टर डिग्री हासिल की थी।